
EN protestantiske Reformation resulterede i væ- 
sentlig fire Kirketyper, hver for sig særprægede 
i Form og Ritus og Aand: den lutherske, den kalvin- 
ske, den anglikanske og den anabaptistiske. Den sidst 
nævnte, Døberbevægelsen, begyndte i Zirich i 1525, 
otte Aar efter Luthers Fremtræden i Wittenberg, da 
Zwingli besluttede at bibeholde Statskirkeprincippet 
og Romerkirkens Daabspraksis, Barnedaaben. Da: brød 
de, som arbejdede for en grundig Reformation paa 
Ordets Grund ud fra ham, og Døberbevægelsen blev 
Resultatet. I rivende Hast spredtes Bevægelsen i 
Svejts, i Sydtyskland, i Tyrol, Måhren og Bøhmen, og 
mange andre Steder. Snart naaede den Holland og 
Nordtyskland. Tidlig fik den sine Martyrer. Balthasar 
Hibmaier og Hustru maatte lide Døden for deres Tro 
i Wien allerede i 1528, Døberbevægelsen gik tværs 
over geografiske, nationale og konfessionelle Grænser 
og fandt sine Repræsentanter i saa godt som alle 
Lande, hvortil Reformationen naaede. 
Reformationstiden var en Gæringstid paa mange 
Maader, hvilket ofte gør det vanskeligt at skelne, om 
det var religiøse Motiver alene, eller om der ogsaa 
var økonomiske, sociale og politiske Motiver bag det, 
der fandt Sted: i de forskellige Lande. Døberne — 
eller Anabaptisterne, Gendøberne, som de populært 
blev kaldet — har da ogsaa uheldige Eksempler at 
opvise, der ikke adskiller sig fra, hvad der fandt 
Sted i Forbindelse med de lutherske, kalvinske (refor- 

merte) og anglikanske Reformationer. Ikke-baptistiske 
Historikere har saaledes hæftet sig meget ved Min- 
ster-Affæren, i 1535; hvor en Flok religiøse Fanati- 
kere flokkedes og regerede Byen, hensynsløse overfor 
almen Moral, social og økonomisk Orden. Anabapti- 
sterne har faaet Skylden for det hele, men det skal 
ikke glemmes, at ,,Anabaptist" blev efterhaanden et 
Fællesnavn for alt det, som ikke var luthersk, kal- 
vinsk, zwingliansk, anglikansk eller katolsk. Naar 
visse Historikere vover at paastaa, at Minster-Affæ- 
ren viser Døberne, som de virkelig var, saa kan der 
svares igen med, at f. Eks. Luthers ubeherskede Hen- 
stillinger til Fyrsterne: at ,,;nedsable, slaa ned for Fo- 
de, dræbe — og slagte som gale Hunde" de stakkels 
Mennesker i Bondeopstanden 10 Aar i Forvejen, viser 
Luther, som han virkelig var. Men ingen af os vil tro 
dette. En Bevægelse skal ikke dømmes efter sine uhel- 
dige Repræsentanter eller Øjeblikke, men efter dens 
bedste Mænd og Maal. 

Døberne holdt paa en gennemført Reformation: uden 
Hensyn til Fortid, Tradition eller verdslig Øvrighed, 
at føre Kristendom og Menighedsliv tilbage til Grund- 
formen i Ny Testamente. Derfor fremhævede de det 
enkelte Menneskes personlige Overgivelse til Gud, 
Menigheden som et Fællesskab af Troende, den enkelte 
Menigheds Selvbestemmelsesret, Kirken adskilt fra Sta- 
ten, Troendes Daab, Nadveren som Minde- og Fæl- 
lesskabsmaaltid, de ikke-troende som Menighedens 
Missionsmark. — Men efter Minster-Affæren tog den 
lutherske Kirke fat paa en frygtelig Forfølgelse af 
Døberne paa samme Maade, som den katolske Kirke 
tidligere havde forfulgt de første Lutheranere. Det 
samme gjorde den anglikanske og den kalvinske (re- 
formerte) Kirke, og selvfølgelig den katolske. Døber- 

bevægelsen fik sin Bloddaab, dens Repræsentanter 
spredtes til mange Lande, men hvor de kom, vandt de 
Mennesker for deres Tro. 


Havde Danmark da ogsaa sine Døbere 
paa Reformationstiden? 


Hvis de fandtes heroppe, kan vi sikkert gøre Reg- 
ning paa, at de fik samme Modtagelse eller Medfart 
her som i Tyskland, da den danske Kirke gennem 
Reformationsaarhundredet var en Kopi af den tyske 
lutherske Kirke i Form og Aand og stod i intim For- 
bindelse med Lederne i Wittenberg. 

Ja, Danmark havde sine Døbere. Ogsaa her finder 
vi Anabaptisternes Spor. Der kan paa ingen Maade 
være tale om en Døber-Bevægelse, men vi finder dens 
Tilhængere forskellige Steder i Landet, som den Gang 
indbefattede Fyrstendømmerne. Der findes udenlandske 
Anabaptister i Danmark paa den "Tid, men ogsaa 
hjemlige. Vi skal her i korte Træk gennemgaa det 
Kildemateriale, som vi foreløbig har til vor Disposition 
angaaende 


Døberne i Danmark i Reformationsaarhundredet. 

Omkring 1550, fjorten Aar efter Reformationens for- 
melle Indførelse i Danmark, ankom der til Danmark 
flere Døbere, som var fordrevet fra forskellige Steder 
i Tyskland. ,,Som duelige Haandværkere, der tillige 
førte en upaaklagelig Vandel, fik de Tjeneste hos pri- 
vate", fortælles der. Men de fik ikke Ro længe. Grun- 
det paa de Rygter, som Miinster-Affæren havde givet 
Døbernes Modstandere Anledning til at udbrede om 
dem, og grundet paa deres Lære, mente man dem, 
paa Trods af deres upaaklagelige Vandel, ,,farlige for 
Samfundets Fred!" Og de blev paa kongelig Befaling 


bortvist. Men nu fremstod der uden Tvivl hjemlige 
Anabaptister. 

I 1551, Aaret efter, erfaredes det, at to fynske 
gejstlige forkyndte anabaptistiske Anskuelser. Man 
har forsøgt at underkende det anabaptistiske i Sagen 
mod disse to Embedsmænd i den danske Kirke, men 
meget taler for, at det virkelig forholder sig saaledes. 
Det var Magister Christopher Michelsen og Laurits 
Eliæsen, som var Præst ved Sct. Hans Kirke i Odense 
og Provst i Lunde Herred. De havde lært Døberbevæ- 
gelsen at kende i Udlandet, og nu prædikede de. dens 
Lære fra deres Prædikestole. Biskop Sadolin bad dem 
i Stilhed høre op med dette, men forgæves. De vendte 
deres Angreb imod ham, beskyldte ham for at hælde 
til Pavevæsenet, og Provst Eliæsen prædikede endog 
offentligt imod Biskoppen. Denne søgte nu Fyns Prov- 
sters, Odense Herreds Præsters og selve Stiftets Befa- 
lingsmands Støtte imod dem, men lige meget hjalp 
det. De vedblev med deres Prædikener og fandt en 
Del Tilhængere i Odense. Nu indstævnedes de af Kø- 
benhavns Universitet, og et Møde blev afholdt den 9. 
Februar 1552 for i Mindelighed at bilægge Sagen. Bi- 
skoppens Anklage lød paa, at 

»de have fraskreven sig den kristne Kirke, og ef- 
ter nogen falsk Mening, som de ville stadfæste 
med Skriften, have de foragtet den sande Reli- 
gion og have aabenbart lært i deres Lektier 
de Stykker, som kunne give unge Folk Anledning 
til meget ondt". 

Næste Dag fremsatte Præsterne deres Anklage imod 
Biskoppen. Den drejede sig om forargeligt Levned og 
usand Lære. Biskoppen blev selvfølgelig kendt uskyl- 
dig. Dommen over Præsterne lød paa, 

»at Hr. Christopher og Hr. Laurits have udaf 

Ungdoms Daarskab og Viisdoms Berømmelse op- 
sat sig imod sin rette Øvrighed med stor Fortør- 
nelse udi den kristne Kirke". 

De blev anmodet om at bede Biskoppen om Tilgi- 
velse og bekende deres Forseelser, men det vilde de 
ikke. De forlangte en offentlig Disputats om Sagen. 
En saadan vilde eller turde Universitetet ikke indlade 
sig paa. Men havde der ikke været tilstrækkelig dra- 
matiske Begivenheder hidtil, saa blev der sandelig en 
fra de ukuelige Præsters Side, idet Hr. Laurits offent- 
ligt døbte sin næslen voksne Søn i Stranden ved St. 
Annæ Bro. Nu gik Sagen til Kongen, som bad Univer- 
sitetet give dem et andet Embede og undgaa Strid i 
Spørgsmaalet. Sagen kom igen for Konsistoriet den 
10. Juli 1552, men Præsterne erkendte sig ikke nogen 
Brøde bevidst. Det hele var nu blevet til et discipli- 
nært Spørgsmaal Biskoppen og de to Præster imellem 
uden Hensyn til den oprindelige Aarsag. Men endelig 
faldt Kendelsen: 

»Efter moden Overvejelse og mangfoldige Gange 
tilbudt Forlig, skulle de (Præsterne) gøre, hvad man 
forlanger af dem, eller hensættes i Fængsel, til 
de betænke sig, især da Mester Jørgen (Biskop- 
pen) i alle Henseender mener ret og ikke for- 
tjener nogen Anklage". 

De blev først kendt skyldige i Majestætsforbrydel- 
se (!), da de jo havde traadt op imod selve Kongens 
Raad, men Kongen formildede Straffen til Fængsel 
paa Livstid. De hensattes i Sorø Klosterfængsel. I 
1554 hører vi om, at Hr. Laurits forflyttes til et 
Fængsel paa Gulland. De er sikkert begge døde i 
Fangenskab. Selv om Sagen retslig set efterhaanden 
gled over til et disciplinært Forhold, er der næppe 
Tvivl om, at den oprindelige Aarsag var anabaptistiske 


Anskuelser. Imod saadanne maatte der gaaes grundigt 
til Værks. 

I 1553 fremkommer en interessant Plakat eller For- 
ordning af Chr. III om Vederdøbere (Gendøbere, Ana- 
baptister) og Sacramenterere (af reformert Nadveran- 
skuelse), hvori vi læser: 

»— vi har erfaret, at mange Gendøbere og Sa- 
cramenterere og andre Sværmere forsamle og 
aabenbare sig i de omliggende Lande, og at de 
skulle være Embedsfolk og andet løst Folk, som 
foretage slig en ukristelig Handel, og drage 
ud af et Land og ind i et andet, og frygter Vi, at 
de skulle hemmeligt indgive sig i vore Riger el- 
ler Lande 5 og med deres falske Handel og 
Meninger føre Oprør, og omvende mange enfol- 
dige Mennesker fra den hellige kristelige Tro, 
Guds Ord og Evangelium, hvilket tilforn er sket 
i andre Lande af slige Gendøbere og Sacramen- 
ELERS, Kage > 

Derefter bedes Superintendenterne, Abbederne, Prio- 
rerne, Provsterne, Prælaterne, Prædikanterne og alle 
gejstlige Personer om at advare imod dem. Samtidig an- 
modes Riddere, Riddersmænd, Fogeder, Embedsmænd, 
Borgmestre, Raadmænd, Byfogeder og alle verdslige, 
som 'bygger og bor i alle Rigerne, Danmark og Nor- 
ge, om ikke at tage nogen saadan Udlænding. i sin 
Tjeneste, men at underkaste alle fremmede Forhør om, 
hvorfor og hvorfra de kommer, for at ingen Gendøbe- 
re eller Sakramenterere skal bosætte sig i Kongens 
Riger og Lande. Denne Forordning skal opslaas paa 
Kirkedørene i hver Købstad. — Her tales altsaa om 
anabaptistiske Udlændinge, som Kongen frygter, vil 
finde deres Vej ind i Landet og omvende mange en- 
foldige Mennesker (!). Man bør dog med rette for- 

mode, at advares Landets Embedsstand imod at tage 
Døbere i deres Tjeneste, har der været Grund dertil, 
ellers vilde det næppe endnu have været nødvendigt 
at gaa saa omstændelig til Værks. 
En Gentagelse af ovenstaaende Forordning i 1555 
i endnu stærkere Ord bestyrker denne Antagelse. Det 
maa have været nødvendigt at gentage den. Vi er 
klar over, at en Flok reformerte Flygtninge var i Dan- 
mark i 1553, forjaget fra England, og at Kongen og 
Landets Gejstlige forviste dem. Men det synes ogsaa, 
som om flere Døbere er kommet hertil fra England 
under Marie den Blodiges grusomme Forfølgelser. 
Naar man maatte gentage Forordningen af 1553 har 
det sikkert sin Grund i, at ogsaa 'Anabaptisterne 
vandt Tilhængere herhjemme; almindelige Sakramen- 
terere (reformerte) var ikke saa farlige, thi selv 
iblandt Landets Prælater var der delte Meninger om 
Nadverspørgsmaalet. Men Døberne var jo ogsaa Sakra- 
menterere ang. Nadveren. 
Forordningen af 1555 lyder i Udtog og i nyere 
Sprogform: 
»— Vider, at selv om Vi for en Tid siden lod vort 
aabne Brev udgaa til hele Riget Danmark om 
det ukristelige og fordømte Parti og Sekt, Gen- 
døberne og Sakramentererne, som giver sig til- 
kende i de omliggende Lande, — at ingen skulle 
huse eller hegne dem, — saa er Vi dog kommet 
i Erfaring, at samme Parti skal forsamle sig i 
vort Rige og Land — og nogle af dem, som ere 
fordrevne fra andre Lande — blive af Eder 
(kirkelige og statslige Embedsmænd) antagne for 
Eders Nyttes og Fordels Skyld, husede og hegnede, 
— iblandt hvilke (Døberne) skulle være en Del ag- 
tede Mennesker, desligeste alle Haande Embeds- 

mænd, Tapetmagere, Guldsmede og andre Haand- 
værkere. ... Da vi jo ikke betvivler, at I jo maa 
betænke, hvilket Oprør og stort uhyrligt og for- 
dærveligt Besvær, Krig og Blodsudgydelse sligt 
skændeligt og fordømt Folk med deres gudslaste- 
lige Sekt i tidligere Aar har stiftet i Miinster, 
Svejts og andre Lande, uden Tvivl af den onde 
Aands Tilskyndelse, som er en Forstyrrer og Fjen- 
de af Fred, Enighed og Guds Sandhed.... Da 
for at sligt Folk .... ikke ved vor Forsømmelse 
skal finde Rum og Aarsag til, at manges Samvit- 
tighed dermed skulde besværes, saa og efterdi 
at der hos saadanne forstokkede Mennesker in- 
gen Omvendelse er at formode, som den onde 
Aand af Guds Tilladelse har besat og forhærdet 
saga » har Vi ..... besluttet, at slige Mennesker 
i vore Riger, Lande og Fyrstendømmer ikke skul- 
le antages, huses eller gives Herberge". 

Der paabydes derefter en Undersøgelse paa de kon- 
gelige Len og paa Adelens Gaarde Landet over, og 
finder man nogle Døbere (,,Vederdøbere og 'Sakra- 
menterere"), som ikke vil tilbagekalde deres Lære, skal 
de og saadanne, som huser dem, selv Adelen, straffes 
paa Ære, Liv, Lemmer, Land og Gods uden al Naa- 
de, andre til Eksempel. 

At Forordningen af 1555 taler om Døberne (med 
Eksemplet fra Minster) er indlysende. At den ud- 
stedes kun to Aar efter, at en lignende var blevet 
udstedt, angiver, at der maa have været Grund til 
det. At den nu indeholder svære Straffe, selv Døds- 
straf, for Døberne og dem, som huser dem, taler 
stærkt for, at der maa have været anabaptistisk Røre 
flere Steder i Landet. 

Denne Antagelse bliver yderligere begrundet ved, 

at der fremkommer endnu et Lovbud imod Døberne 
i 1562, kun syv Aar efter, af Frederik II. Røret maa 
ikke have lagt sig. Og i 1569 publiseres der 25 År- 
tikler, om hvilke fremmede, som vilde bosætte sig i 
Landet, skulde forhøres. Artiklerne 15 og 16 handler 
om Stridsspørgsmaalene Daab og Nadver. Naar det 
er Udlændingene, man stadig 'er efter, er det selvføl- 
gelig paa Grund af, at saadanne, som havde været 
rede til at forlade Hjem og Land for deres Tros 
Skyld, var farlige Evangelister for denne Tro — 
trods det, at de var almindelige Haandens Arbejdere -— 
og at der omvendtes Mennesker herhjemme ved de- 
res Vidnesbyrd. 

I 1574 indfandt der sig nogle Døbere i Eckern- 
førde. En Historiker siger, at de begyndte ,,at for- 
aarsage Ufred", hvormed sikkert kun menes aandelig 
Uro. De talte, hvad der ikke var Døberne uvant, 
imod Præsten. Men ,,en Adelsmand Rumohr, som boede 
i, Nærheden, brugte ved Hug og Slag saa haandgribe- 
lige Argumenter imod dem, at de drog ud af Landet 
igen". Altsaa blev Døberne bogstavelig fordrevet fra 
Egnen, uden Domskendelse af nogen Art, mishandlet 
af en hensynsløs Adelsmand, mod hvem ingen Retsfor- 
følgelse fulgte for hans Behandling af anderledes Tro- 
ende, selv om der ingen sttobrerdige Beskyldninger 
kunde rettes imod dem. 

I 1609 maa der holdes en Disputats med Døbere 
paa Tønninge-Egnen. Der fandtes ikke faa Anabapti- 
ster hist og her. En saadan Disputats var selvfølgelig for- 
ud dømt til at gaa Døberne imod og blev kun en Be- 
grundelse for at faa dem bort. De blev da ogsaa 
anmodet om at forlade Landet. At man har indladt 
sig paa en offentlig Disputats med dem, har sikkert 
været foranlediget af, at de har været hjemlige Dø- 

bere, som man maatte have særlig Begrundelse for 
at kunne udvise. Med Udlændingerie. behøvedes ikke 
lang Proces. 

I 1614 forekommer en Begivenhed med. Døbere i 
Eidersted, der former sig anderledes og fortjener 
betydelig Opmærksomhed. Kalvinismen havde for Ti- 
den gode Kaar i den Del af Landet, og Hertug Johan 
Adolph, som kom. til Magten der i 1590, gjorde Tole- 
ranceprincippet gældende. En Del Døbere viser sig her 
indenfor den danske Grænse. En hollandsk Præst Jo- 
han Jacobs havde ledsaget en Del mennonittiske: 
Landsmænd hertil, og de begyndte nu at holde of- 
fentlige Møder. Mange Mennesker strømmede til, 
og adskillige blev døbt. Talerne angreb Statskirkens 
Præster, og disse foranledigede, at Hertugens Staller 
i Eidersted, Herman Høyer, lod dem fængsle og ind- 
berettede Sagen for Regeringen i Gottorp. Denne be- 
stemte, at de fængslede atter skulde lades løs for 
senere at indstævnes igen og forhøres. Nu blev Szats- 
kirkens Præster afkrævet en bestemt Erklæring, om 
man ligefrem kunde beskylde, Døberne for at have 
voldt Oprør og Forstyrrelse? Provsten i Eidersted, 
Georg Crusius, svarede da i hele Præsteskabets Navn, 
»at Gendøberiet var en gruelig Vildfarelse, og hvor 
det taaltes, havde a//e Tiders Erfaring lært, at Oprør 
og Brud paa Landefreden ikke var fjern!" — Nogen 
bestemt Anke kunde man dog ikke pege paa. Og den 
1. December 1614 faldt Regeringens Kendelse: 

»Da der ikke foreligger nogen bestemt 'Beskyld- 
ning, og saa fremt de i Handel og Vandel vise 
sig ærbare og skikkelige mod en og hver, saa 
maa de efter al Folkeret blive i vore Lande, 
hvor de drive deres Haandtering .…..… Der- 
imod kan det ikke tillades dem, hemmeligt el- 

ler aabenbart, at udbrede deres vildfarende for 
længe siden fordømte Lærdomme i vore eider- 
stedske Lande, og de maa afholde sig fra alle 
private og hemmelige Konventikler, Sammenkom- 
ster og Vinkelprædikener", 

Men Statskirkens Præster fik sig endelig nu en 
Reprimande: 

— fordi der endnu ere enkelte uafgjorte Artik- 
ie i Religionen, der volde megen Splid og 
Trætte mellem Teologer og Præster, saa betjene 
mange sig paa Prædikestolen af '(Gendøbernes 
og Sacramenterernes Navne mod uskyldigt Folk, 
der ikke ere overbeviste om nogen Vildfarelse, 
— derfor forbeholder Vi os i alle kommende Til- 
fælde selv Forhør og Kendelse i slige Sager". 

Ingen af de fremmede eller hjemlige omvendte Dø- 
bere blev saaledes udvist her, de fik Lov til at leve, 
om ikke at virke offentligt. Og der nævnes i histori- 
ske Beretninger fremefter stadig nogle, som ,,er hen- 
faldne til sværmeriske Meninger". Den eiderstedske 
Døberbevægelse fik Tilslutning fra lavadelig Side, 
idet den hertugelige Staller Herman Høyers Frue, 
Anna Ovensdatter, overgik til dem. 

Og i 1663 faar Døberne i samme Del af Landet 
et lignende Tilhold af Hertug Chr. Albrecht i 'Got- 
torp som det af 1614, hvilket viser os, at endnu et 
halvt Hundrede Aar efter lever og virker Døberne i 
Eidersted. Og de er dog kommet halvanden Genera- 
tion frem. 

Mod Slutningen af det 17. Aarhundrede tilstedes der 
Døberne, og andre fra Statskirken afvigende Retnin- 
ger, fri Religionsøvelse i Fredericia samt i flere Stæ- 
der i Norge og Hertugdømmerne. Her kunde de sø- 
ge Tilflugt. Men selv igennem det 18. Aarhundrede, 

efter Pietismens Indslag i Danmark, hører vi Beret- 
ninger, der bærer Vidnesbyrd om, at Daabsspørgs- 
maalet og Frimenighedsliv ikke er uden Aktualitet. 


Hvilke Slutninger kan vi drage angaaende Døberne 
i Danmark paa Reformationstiden? 

1. Der forefandtes i Reformationsaarhundredet Dø- 
bere i Danmark, nogle indvandrede, og efter al Sand- 
synlighed andre omvendte til Døberbevægelsen, og 
de vakte saa meget Røre og Opsigt, at Landets 
Regering (kirkelig og statslig i Forening) fandt det 
nødvendigt at udstede skarpe Forordninger imod dem. 

2. Døberne i Danmark udgjorde en arbejdsom, 
agtværdig Mennesketype, Haandværkere, Handelsfolk 
og Embedsmænd, og fandt endog i enkelte Tilfælde 
Tilslutning fra gejstlig og lavadelig Side. De var af 
den solide Mennesketype, som alle Tider og alle Veg- 
ne har karakteriseret Døbermenighederne og Frikir- 
kebevægelsen i Almindelighed. 

3. Døbernes moralske Vandel har været uden Da- 
del. Intet af det Kildemateriale, som vi har haft til 
vor Disposition, har bragt Oplysninger om Over- 
trædelse af moralske Love eller folkelige Sæder, 
tværtimod, ,,de førte en upaaklagelig Vandel". 'An- 
klager om Oprør, Ufred, Vold og Mord, som i flere 
Dokumenter nævnes som karakteristisk for Døberne (1) 
er i Danmark aldrig blevet til andet end ubegrun- 
dede Antagelser, det skære Opdigt. - 

4. Døbernes religiøse Overbevisninger har i det væ- 
sentlige været saadanne, som Baptisterne har kæmpet 
for alle Vegne, og som har bevist deres Eksistensberet- 
tigelse, idet 12 Millioner Mennesker Verden over nu. 
tilslutter sig deres Menigheder. Ordet, Nye Testamen- 
te, var deres eneste Autoritet for kristeligt Liv, Lære 

og Praksis. Man undres over (men forstaar maaske 
nok!) den Frygt, man fra statskirkelig Side har haft 
for at overlade Ordet, som det er, til Almenheden. 
Det er ikke endnu, 100 Aar siden, en dansk Kirkehisto- 
riker (Faber) i en af sine Bøger gav Udtryk for sin 
Frygt for, at en bogstavelig Fortolkning af visse yn- 
dede baptistiske (!) Skriftsteder skulde ,,lede til de 
sørgeligste Forvildelser, ja til de skrækkeligste Volds- 
handlinger", 

5. Døberne, som vi har kendt dem i Danmark, har 
aldrig gjort sig skyldige i Oprør, Opsætsighed eller 
Magtanvendelse mod den bestaaende Samfundsorden 
eller -ledelse, ej heller har de mod Forfølgelse svaret 
igen med andet end aandelige Vaaben. 

6. Det er altsaa urigtigt at ville paastaa, at der ikke 
har været Jordbund for Døberbevægelsen, eller Bap- 
tismen, i Danmark, thi Forordning paa Forordning, 
Udvisning, Forfølgelse og Fængsling — ja selv Prokla- 
mation af Dødsstraf — har man benyttet for at forhin- 
dre dens Fremgang i vort Land. 

Hvad Døberne ikke den Gang fik Lov til at virke i 
Danmark, fik de Anledning til andre Steder i Verden, 
og Menighedens Herre har vedkendt sig deres Ger- 
ning. Naar der i denne Tid oprulles Billede efter Bil- 
lede af Reformationstiden i Danmark, dens Ledere 
og Livsytringer, er det kun at være tro imod Sandhe- 
den ogsaa at tage dette med om Døberne. Deres Arv- 
tagere Verden over — ogsaa i Danmark — glæder 
sig over Reformationsværket for 400 Aar siden, og 
har intet højere Ønske, end at det yderligere maatte 
uddybes i Overensstemmelse med Ordet og Aanden i 
Kristendommens Urkilde: Det ny Testamente. 


